ai4bharat/Pralekha huggingface dataset:
মানবসম্পদবিকাশমন্ত্রক
নতুন শিক্ষানীতি ২০২০র মুখ্য বিষয়
নয়াদিল্লী, ১৪ সেপ্টেম্বর, ২০২০
শিক্ষা মন্ত্রক গত ২৯শে জুলাই ২০২০তে জাতীয় শিক্ষা নীতি এনইপি ২০২০ ঘোষণা করেছে। এটি শিক্ষা মন্ত্রকের https://www.mhrd.gov.in/sites/upload_files/mhrd/files/NEP_Final_English_0.pdf ওয়েবসাইটে পাওয়া যাবে। এনইপি ২০২০ বিশেষ বৈশিষ্ট্যগুলি হল :
১. প্রাক প্রাথমিক থেকে দ্বাদশ শ্রেণী পর্যন্ত সর্বস্তরে সকল ছাত্রছাত্রীকে সুযোগ নিশ্চিত করা
২. ৩-৬ বছর বয়স্ক সব শিশুর জন্য গুণমান সম্পন্ন যত্ন এবং শিক্ষা নিশ্চিত করা।
৩. নতুন পাঠক্রম এবং ৫+৩+৩+৪ ব্যবস্থা গ্রহণ।
৪. আর্টস এবং বিজ্ঞানের বিষয়গুলির মধ্যে কোন ফারাক না রাখা, আবশ্যক এবং ঐচ্ছিক পাঠক্রমের মধ্যে কোন ফাঁক না রাখা।
৫. স্বাক্ষরতা সম্পর্কে জাতীয় নীতি মজবুত করা
৬. ভারতীয় ভাষাগুলির ওপর জোর দেওয়া। অন্তত পঞ্চম শ্রেণী কিন্তু অষ্টম শ্রেণী পর্যন্ত শিক্ষার মাধ্যম মাতৃভাষা করা।
৭. যেকোন শিক্ষা বর্ষে ২ বার বোর্ড পরীক্ষা
৮. নতুন জাতীয় মূল্যাণ কেন্দ্র পরখ স্থাপন
৯. সামাজিক এবং অর্থনৈতিকভাবে পশ্চাদপদ গোষ্ঠীর জন্য শিক্ষার ব্যবস্থা করা।
১০. পিছিয়ে পরা অঞ্চলগুলির জন্য বিশেষ শিক্ষা অঞ্চল স্থাপন।
১১. শিক্ষক নিয়োগে স্বচ্ছতা।
১২. বিদ্যালয়ে অভ্যন্তরেই যাতে সবকিছু পাওয়া যায় তা নিশ্চিত করা।
১৩. স্টেট স্কুল স্ট্যান্ডার্ড অথরিটি স্থাপন।
১৪. বিদ্যালয় এবং উচ্চতর শিক্ষা ব্যবস্থায় বৃত্তিমূলক শিক্ষার ব্যবস্থা।
১৫. উচ্চশিক্ষায় জিইআর বাড়িয়ে ৫০ শতাংশ করা।
১৬. বিভিন্ন বিষয়ে শিক্ষার ব্যবস্থা যেখানে যেকোন সময় ভর্তি হওয়া যাবে বা ছাড়া যাবে।
১৭. উচ্চতর শিক্ষা প্রতিষ্ঠানে ভর্তির জন্য একটিমাত্র প্রবেশিকা পরীক্ষার ব্যবস্থা।
১৮. অ্যাকাডেমিক ব্যাঙ্ক অফ ক্রেডিট স্থাপন।
১৯. বহুমুখী শিক্ষা ও গবেষণা বিশ্ববিদ্যালয় স্থাপন।
২০. ন্যাশনাল রিসার্চ ফাউন্ডেশন এনআরএফ স্থাপন।
২১. হাল্কা কিন্তু কড়া বিধিনিয়ম।
২২. একটিমাত্র ছাতার মতন প্রতিষ্ঠান রাখা যাদের কাজ হবে উচ্চশিক্ষার প্রসারে।
২৩. মুক্ত এবং দূরবর্তী শিক্ষার প্রসার।
২৪. শিক্ষার আন্তর্জাতীকরণ।
২৫. উচ্চশিক্ষার অবিচ্ছেদ্য অঙ্গ হবে পেশাদারী শিক্ষা।
২৬. শিক্ষক শিক্ষণ- ৪ বছরের পাঠক্রম, পর্যায় ভিত্তিক, বিষয় ভিত্তিক।
২৭. একটি ন্যাশনাল মিশন ফর মেন্টরিং স্থাপন।
২৮. স্বশাসিত সংস্থা ন্যাশনাল এডুকেশনাল টেকনোলজি ফোরাম তৈরি যাতে উদারভাবে ভাবনার আদান-প্রদান করা যায়, প্রযুক্তির মাধ্যমে শিক্ষা, শিক্ষণ, মূল্যায়ণ, পরিকল্পনা, প্রশাসনকে এগিয়ে নিয়ে যাওয়া যায়।
২৯. ১০০ শতাংশ যুব এবং বয়স্ক স্বাক্ষরতা।
৩০. উচ্চশিক্ষার বাণিজ্যিকীকরণ রোধে বিভিন্ন ব্যবস্থা।
৩১. সমস্ত শিক্ষা প্রতিষ্ঠানে একইভাবে একই মনের নিরীক্ষা।
৩২. শিক্ষায় আরও বেশি করে লগ্নির জন্য কেন্দ্র এবং রাজ্যগুলি একসঙ্গে কাজ করবে যাতে শিক্ষা ক্ষেত্রে বরাদ্দের পরিমাণ জিডিপি-র ৬ শতাংশে পৌঁছায়।
৩৩. সেন্ট্রাল অ্যাডভাইজারি বোর্ড অফ এডুকেশনকে শক্তিশালী করা যাতে গুণমান সম্পন্ন শিক্ষার ওপর দৃ্ষ্টি কেন্দ্রীভূত হয়।
৩৪. শিক্ষা মন্ত্রক : শিক্ষা এবং শিক্ষণের ওপর দৃষ্টি ফেরাতে মানব সম্পদ উন্নয়ন মন্ত্রককে শিক্ষা মন্ত্রক হিসেবে আখ্যায়িত করা।
লোকসভায় আজ লিখিত জবাবে এই তথ্য জানালেন মানব সম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক।
(CG/AP/NS
কৃষিমন্ত্রক
লকডাউনের সময় থেকে ফল, শাকসবজি, দুধ,দুগ্ধজাত পণ্য, বীজ এর মতো নিত্যপ্রয়োজনীয় সামগ্রীকে পচে যাওয়ার হাত থেকে বাঁচতে রেল নির্ধারিত ৬৭ রুটে ১৩৪টি বিশেষ পণ্যবাহী ট্রেন চালিয়েছে
নতুন দিল্লি, ১১ এপ্রিল, ২০২০
লকডাউনের সময় থেকে ফল, শাকসবজি, দুধ,দুগ্ধজাত পণ্য, বীজ এর মতো নিত্যপ্রয়োজনীয় সামগ্রীকে পচে যাওয়া থেকে রক্ষা করতে রেল নির্ধারিত ৬৭ রুটে ১৩৪টি বিশেষ পণ্যবাহী ট্রেন চালিয়েছে। এই ট্রেনগুলি মূলত দিল্লি, মুম্বাই, কলকাতা, চেন্নাই, হায়দ্রাবাদ এবং ব্যাঙ্গালোরের মতো গুরুত্বপূর্ণ প্রধান শহরগুলির মধ্যে চালানো হয়েছে। এমনকি দেশের উত্তর-পূর্ব রাজ্যগুলির মধ্যে সংযোগ স্থাপন রাখতে গুয়াহাটিকেও এই পরিষেবার সঙ্গে যুক্ত করা হয়েছে।এ ছাড়াও ভোপাল, এলাহাবাদ, দেরাদুন, গোরখপুর, রাঁচি, বিশাখাপত্তনম, আগ্রা, নাসিক, আসানসোল এর মতো গুরুত্বপূর্ণ শহরের নিত্যপ্রয়োজনীয় সামগ্রী সরবরাহের জন্য এই ট্রেন চালানো হয়েছে।দেশের কোনও অংশই যাতে বিচ্ছিন্ন না থাকে তার জন্য যেসব রুটে চাহিদা কম, সেসব রুটেও ট্রেন চালানো হয়েছে। ট্রেনগুলিকে এমন স্থানে স্টপেজ দেওয়া হয়েছে,যাতে সর্বাধিক পার্সেল গন্তব্যে পৌঁছে দেওয়া যায়।শাকসবজি, দুধ,দুগ্ধজাত পণ্য, বীজ এর মতো পচনশীল নিত্যপ্রয়োজনীয় সামগ্রী যাতে পণ্যবাহী ট্রেনের মাধ্যমে সহজেই রাজ্যগুলিতে পৌঁছানো যায় তার জন্য সংশ্লিষ্ট রাজ্য/কেন্দ্রশাসিত অঞ্চলের উদ্যানপালন দফতরের মিশন ডিরেক্টর ও সচিবদের নিয়ে ভিডিও কনফারেন্সের মাধ্যমে একটি বৈঠকের আয়োজন করা হয়। বৈঠকে সংশ্লিষ্ট রাজ্যগুলিকে এই ট্রেন পরিষেবার সুবিধা যথাযথ ভাবে কাজে লাগাতে বলা হয়েছে। রাজ্য গুলির পক্ষ থেকে কোন নতুন রুট বা স্টপেজের প্রস্তাব এলে দ্রুত কার্যকরী ব্যবস্থা গ্রহণ করা হবে জানিয়েছেন রেল বোর্ডের বাণিজ্যক বিভাগের অতিরিক্ত সদস্য ।এই ধরণের পণ্য সরবরাহের জন্য বুকিং করার নিয়ম, পণ্যবাহী ট্রেনের সময়সূচি, দায়িত্ব প্রাপ্ত সংশ্লিষ্ট আধিকারিকদের নাম সকলের জ্ঞাতার্থে ব্যাপকভাবে প্রচার করতে বলা হয়েছে।
পণ্যবাহী ট্রেনের বিস্তারিত তথ্য পাওয়া যাবে -
https://enquiry.indianrail.gov.in/mntes/q?opt=TrainRunning&subOpt=splTrnDtl - এই ওয়েব সাইটে।
(CG/SS
স্বাস্থ্যওপরিবারকল্যাণমন্ত্রক
জাতীয় অঙ্গ প্রতিস্থাপন কর্মসূচি 
নতুন দিল্লি, ২৭ জুলাই, ২০২১
জাতীয় অঙ্গ প্রতিস্থাপন কর্মসূচি -এর আওতায় টিস্যু সংরক্ষণের জন্য নতুন দিল্লিতে একটি জাতীয় অঙ্গ টিস্যু প্রতিস্থাপন সংস্থা  প্রতিষ্ঠা করা হয়েছে। এছাড়াও এনওটিপি-এর আওতায় জৈব উপাদান কেন্দ্র গড়ে তোলার জন্য রাজ্যগুলিকে আর্থিক সাহায্য দেওয়ার ব্যবস্থাও করা হয়েছে। তামিলনাড়ুর চেন্নাইয়ে একটি আঞ্চলিক অঙ্গ ও টিস্যু প্রতিস্থাপন সংস্থা  প্রতিষ্ঠা করা হয়েছে। পাশাপাশি এনওটিপি-র আওতায় বিহার ও মহারাষ্ট্রে এই জৈব উপাদান কেন্দ্র গড়ে তোলার জন্য সংশ্লিষ্ট রাজ্য সরকারকে আর্থিক সহায়তা দেওয়া হয়েছে।
কেন্দ্রীয় সরকার জাতীয় অঙ্গ প্রতিস্থাপন কর্মসূচি বাস্তবায়ন করে সমস্ত রাজ্য ও কেন্দ্রশাসিত অঞ্চলগুলিতে অঙ্গ দান ও অঙ্গ প্রতিস্থাপনের বিষয়ে উৎসাহ প্রদানের লক্ষ্য নিয়েছে। এই কর্মসূচির আওতায় প্রতিটি রাজ্য ও কেন্দ্রশাসিত অঞ্চলে ‘রাজ্য ভিত্তিক অঙ্গ ও টিস্যু প্রতিস্থাপন সংস্থা’ গড়ে তোলা হবে। পাশাপাশি জাতীয় আঞ্চলিক ও রাজ্যভিত্তিক জৈব উপাদান কেন্দ্র প্রতিষ্ঠা করা হবে। এমনকি নতুন অঙ্গ প্রতিস্থাপন ও বর্তমান অঙ্গ প্রতিস্থাপন কেন্দ্রগুলিকে শক্তিশালী করে তুলতে আর্থিক সহায়তাও দেওয়া হবে। শল্য চিকিৎসক, অঙ্গ প্রতিস্থাপনের সঙ্গে যুক্ত চিকিৎসক ও বিশেষজ্ঞদের প্রশিক্ষণের ব্যবস্থা করা হবে। মেডিকেল কলেজ এবং ট্রমা সেন্টারে অঙ্গ প্রতিস্থাপন সমন্বয়কারী নিয়োগের জন্য আর্থিক সহায়তা দেওয়া হবে।
এই কর্মসূচির আওতায় এখনও পর্যন্ত নতুন দিল্লিতে একটি জাতীয় অঙ্গ ও টিস্যু প্রতিস্থাপন সংস্থা, ৫টি আঞ্চলিক অঙ্গ ও টিস্যু প্রতিস্থাপন সংস্থা এবং ১৪টি রাজ্য ভিত্তিক অঙ্গ ও টিস্যু প্রতিস্থাপন সংস্থা প্রতিষ্ঠা করা হয়েছে। এবিষয়ে বিস্তারিত তথ্য সাধারণ মানুষের কাছে তুলে ধরার জন্য একটি ওয়েবসাইট www.notto.gov.in চালু করা হয়েছে এবং ২৪ ঘণ্টার ১৮০০১১৪৭৭০ টোল ফ্রি নম্বর খোলা হয়েছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার।
CG/SS/SKD
(Visitor Counter : 175
পর্যটনমন্ত্রক
শিলিগুড়িতে শনিবার থেকে জি-২০-র পর্যটন সংক্রান্ত কর্মীগোষ্ঠীর দ্বিতীয় সম্মেলন শুরু হবে
দার্জিলিং, ৩০ মার্চ, ২০২৩
জি-২০ গোষ্ঠীর মুখ্য সমন্বায়ক শ্রী হর্ষবর্ধন শ্রীংলা দার্জিলিং-এ এক সংবাদ সম্মেলনে বলেছেন, এই গোষ্ঠীর সভাপতিত্বের দায়িত্ব লাভ ভারতের পক্ষে অত্যন্ত গর্বের। শিলিগুড়িতে ১ এপ্রিল থেকে শুরু হতে চলেছে জি-২০-র পর্যটন সংক্রান্ত কর্মীগোষ্ঠীর দ্বিতীয় সম্মেলন। এই সম্মেলনে বিশ্বের বড় বড় প্রভাবশালী রাষ্ট্রগুলির প্রতিনিধিরা অংশগ্রহণ করবেন। সম্মেলনে কোভিড পরবর্তী সময়ে পর্যটন শিল্পের পুনরুদ্ধারের নানা পন্থাপদ্ধতি নিয়ে আলোচনা হবে।
সংবাদ সম্মেলনে শ্রী শ্রীংলার সঙ্গে কেন্দ্রীয় পর্যটন সচিব শ্রী অরবিন্দ সিং-ও উপস্থিত ছিলেন। মুখ্য সমন্বায়ক জানান, তিনদিনের সম্মেলনে উত্তর-পূর্বাঞ্চল সহ ভারতের ঐতিহ্যশালী সাংস্কৃতিক দিক এবং পর্যটনের বিভিন্ন সম্ভাবনা উপস্থাপিত হবে। জি-২০ গোষ্ঠীর ১০টি সদস্য রাষ্ট্রের রাষ্ট্রদূতরা ছাড়াও পর্যটন শিল্পের সঙ্গে যুক্ত স্থানীয় ব্যক্তিরা সম্মেলনে যোগ দেবেন। বিদেশি প্রতিনিধিদের দার্জিলিং-এর চা শিল্প, দার্জিলিং হিমালয়ান রেলওয়েজ এবং রোমহর্ষক পর্যটন বা অ্যাডভেঞ্চার ট্যুরিজমের বিষয়ে বিস্তারিতভাবে জানানো হবে। কেন্দ্রীয় পর্যটন, সংস্কৃতি এবং উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি এবং কেন্দ্রীয় সংখ্যালঘু বিষয়ক দপ্তরের প্রতিমন্ত্রী শ্রী জন বার্লা অনুষ্ঠানে উপস্থিত থাকবেন।
শ্রী সিং জানান, পর্যটন ক্ষেত্রের মানোন্নয়নের জন্য আগামীদিনে কি ধরনের পদক্ষেপ নেওয়া যেতে পারে সম্মেলনে তা নিয়ে বিস্তারিত আলোচনা হবে। প্রতিনিধিদের সঙ্গে স্থানীয় পর্যটন শিল্পের বিভিন্ন উপাদানের পরিচয় ঘটানো হবে। কানাডা, ব্রিটেন, মার্কিন যুক্তরাষ্ট্র, জার্মানি, স্পেন, তুরস্ক, ফ্রান্স, ব্রাজিল, অস্ট্রেলিয়া, রাশিয়া এবং সংযুক্ত আরব আমিরশাহীর প্রতিনিধিরা ছাড়াও অন্যান্য দেশের বিশেষজ্ঞরা সম্মেলনে যোগ দেবেন। সম্মেলনের মূল আলোচ্য বিষয় – ‘আন্তর্জাতিক স্তরে পর্যটনের সম্ভাবনাকে কিভাবে আরও ত্বরান্বিত করা যায় এবং পর্যটন সংক্রান্ত সহজ নিয়মাবলী গঠন’। জি-২০-র পর্যটন সংক্রান্ত গোষ্ঠীর নির্দেশক শ্রীমতী রাধা কাটিয়াল নারাং এবং দার্জিলিং-এর অতিরিক্ত জেলাশাসক শ্রীমতী বহ্নিশিখা দে সংবাদ সম্মেলনে উপস্থিত ছিলেন।
PG/CB/DM
(Visitor Counter : 150
খনিমন্ত্রক
হিন্দুস্তান কপার লিমিটেডের মালাঞ্জখণ্ড খনি থেকে আকরিক তামা উত্তোলনের কাজ শীঘ্রই শুরু হবে
হিন্দুস্তান কপার লিমিটেড ২১ বছরের মধ্যে সর্বোচ্চ রাজস্ব আয় করেছে
কলকাতা, ৩০ মে, ২০১৯
হিন্দুস্তান কপার লিমিটেড -এর নতুন মালাঞ্জখণ্ড তামা প্রকল্পে আকরিক তামা উত্তোলনের কাজ আগামী তিন মাসের মধ্যে শুরু হবে বলে আশা করা হচ্ছে। এই প্রকল্পে অব্যবহৃত তামার আকরিক থেকে বাণিজ্যিকভাবে সোনা এবং রূপো নিষ্কাষণে একটি নতুন প্রযুক্তি ব্যবহার করা হবে। প্রকল্পটি থেকে চলতি অর্থবর্ষেই ১০ কোটি টাকার রাজস্ব আয় হবে বলে মনে করা হচ্ছে। হিন্দুস্তান কপার লিমিটেডের চেয়ারম্যান তথা ম্যানেজিং ডিরেক্টর শ্রী সন্তোষ শর্মা আজ কলকাতায় এক সাংবাদিক সম্মেলনে এই তথ্য জানান। তিনি বলেন, এইচসিএল-এর উৎপাদিত পণ্য এমএসটিসি-র মাধ্যমে বিক্রয় করা হবে। চলতি অর্থবর্ষে সরকারি মালিকানাধীন এই সংস্থাটি নতুন করে অধিগৃহীত, ঝাড়খণ্ডের ধোবানি-পাথরগোড়া খাদানে দু-তিন মাসের মধ্যেই কাজ শুরু করবে। এছাড়া, রাখা খনি নতুন করে খোলা হবে। অন্যদিকে, ঘাটশিলার চাপরি-সিদ্ধেশ্বর খনিগুলিও কাজ শুরু করবে। মাটির নিচের মালাঞ্জখণ্ড খনি প্রকল্পটি সম্প্রসারণের কাজ নির্দিষ্ট সময়সীমা মেনেই এগিয়ে চলেছে এবং চলতি বছরের মধ্যেই এর কাজ শুরু হবে।
শ্রী শর্মা জানান, হিন্দুস্তান কপার লিমিটেড চলতি বছরের চতুর্থ ত্রৈমাসিকে ৭৪.৬৩ কোটি টাকা মুনাফা অর্জন করেছে। গত বছরের এই সময়কালে কোম্পানির মুনাফার পরিমাণ ছিল ৩৩.৮৮ কোটি টাকা। এছাড়া, ২০১৮-১৯ অর্থবর্ষে কেন্দ্রীয় সরকারি মালিকানাধীন এই সংস্থা মোট ১৪৫.৭৪ কোটি টাকা মুনাফা করেছে যা গত বছরের তুলনায় শতাংশ বেশি। অন্যদিকে, ২০১৮-১৯ বর্ষে তামার আকরিক উৎপাদনেও রেকর্ড হয়েছে। এই সময়ে ৪১.২২ লক্ষ টন আকরিক উত্তোলন করা হয়েছে যা গত ২১ বছরের মধ্যে সর্বোচ্চ। ২০১৮-১৯-এ কোম্পানি যে মুনাফা করেছে তা এই সংস্থার সূচনা থেকে চলতি সময়কাল পর্যন্ত সর্বোচ্চ। অন্যদিকে, এই কোম্পানিটি ২০১৮-১৯ অর্থবর্ষে ৮৪২.৬৭ কোটি টাকা বিদেশি মুদ্রা আয় করে। গত বছর এই পরিমাণ ছিল ৩৪০.৬৯ কোটি টাকা। কোম্পানি এ বছর দেশে তামার আকরিক উৎপাদনের লক্ষ্যমাত্রা ২৫ শতাংশ বৃদ্ধি করেছে। চলতি বছরে ৫১.৫ লক্ষ মেট্রিক টন তামার আকরিক উত্তোলনের লক্ষ্যমাত্রা নেওয়া হয়েছে বলে শ্রী শর্মা জানান। শিল্পক্ষেত্রে কেন্দ্রীয় সরকারের গুরুত্ব, পরিকল্পনা, নীতির পরিপ্রেক্ষিতে এই সংস্থার ভবিষ্যৎ উজ্জ্বল বলেও শ্রী শর্মা অভিমত প্রকাশ করেন।
SSS/PB/DM
(Visitor Counter : 214
স্বাস্থ্যওপরিবারকল্যাণমন্ত্রক
ভারতে এ পর্যন্ত ৩৪.৪৬ কোটি টিকা প্রদান করা হয়েছে
দৈনিক নতুন করে আক্রান্তের সংখ্যা গত ছয় দিন ধরে ৫০ হাজারের নিচে রয়েছে
ভারতে সুস্পষ্টভাবে আক্রান্তের সংখ্যা ৯৭ দিন পর ৫ লক্ষের নিচে
দৈনিক আক্রান্তের হার  যা টানা ২৬ দিন ধরে ৫ শতাংশের নিচে
নতুন দিল্লি, ০৩ জুলাই, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে ৩৪ কোটির মাইলফলক অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
ভারতে টিকাকরণ কর্মসূচি গতকাল পর্যন্ত ৩৪ কোটি অতিক্রম করেছে। আজ সকাল ৭ টা পর্যন্ত পাওয়া তথ্য অনুযায়ী দেশে মোট এপর্যন্ত ৩৪ কোটি ৪৬ লক্ষ ১১ হাজার ২৯১ জনকে টিকা প্রদান করা হয়েছে। গত ২৪ ঘন্টায়
৪৩,৯৯,২৯৮ টি টিকার ডোজ দেওয়া হয়েছে।
ভারতে এ পর্যন্ত ১ কোটি ০২ লক্ষ ২২ হাজার ০০৮ জন স্বাস্থ্যকর্মী প্রথম ডোজ এবং ৭২ লক্ষ ৮৭ হাজার ৪৪৫ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭৫ লক্ষ ৬০ হাজার ৫৯২ জন কর্মী প্রথম ডোজ এবং ৯৫ লক্ষ ৮৯ হাজার ৬১৯ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৯ কোটি ৬৪ লক্ষ ৯১ হাজার ৯৯৩ জন প্রথম ডোজ এবং ২৩ লক্ষ ৮০ হাজার ০৪৮ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ৮ কোটি ৯৮ লক্ষ ৬৫ হাজার ১৩১ জন প্রথম ডোজ এবং ১ কোটি ৭৫ লক্ষ ২৫ হাজার ২৮১ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৬ কোটি ৮৬ লক্ষ ০৩ হাজার ৭২৫ জন প্রথম ডোজ এবং ২ কোটি ৫০ লক্ষ ৮৫ হাজার ৪৪৯ জন দ্বিতীয় ডোজ পেয়েছেন।
দেশে সার্বজনীনভাবে টিকাদান কর্মসূচি গত ২১, জুন,২০২১ থেকে শুরু হয়েছে।
ভারতে গত ২৪ ঘণ্টায় নতুন করে করোনায় আক্রান্তের সংখ্যা হয়েছে ৪৪ হাজার ১১১। একটানা ছয় দিন ধরে দৈনিক আক্রান্তের সংখ্যা ৫০ হাজারের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সহযোগিতামূলক প্রয়াসের ফলেই এই সাফল্য মিলেছে।
দেশে সুস্পষ্টভাবে করোনায় আক্রান্তের সংখ্যা লাগাতার কমছে। আজ এই সংখ্যা দাঁড়িয়েছে ৪ লক্ষ ৯৫ হাজার ৫৩৩। টানা ৯৭ দিন পর ৫ লক্ষের নিচে নেমেছে। এদিকে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১৪,১০৪ টি কমেছে, যা মোট আক্রান্তের কেবল ১.৬২ শতাংশ।
ভারতে দৈনিক ভিত্তিতে সুস্থতার সংখ্যা গত ৫১ দিন দৈনিক আক্রান্তের সংখ্যার তুলনায় বেশ কিছুটা বেশি রয়েছে। দেশে গত ২৪ ঘণ্টায় সুস্থ হয়েছেন ৫৭ হাজার ৪৭৭ জন। এমনকি, গত ২৪ ঘণ্টায় নতুন করে করোনায় আক্রান্তের তুলনায় সুস্থতার সংখ্যা ১৩ হাজার ৩৬৬ টি বেশি।
অতিমারির সূচনার সময় থেকে মোট আক্রান্ত ব্যক্তিদের মধ্যে এখনও পর্যন্ত ২ কোটি ৯৬ লক্ষ ০৫ হাজার ৭৭৯ জন সুস্থ হয়েছেন। এদিকে, গত ২৪ ঘণ্টায় আরোগ্যলাভ করেছেন ৫৭ হাজার ৪৭৭ জন। এর ফলে, সার্বিক সুস্থতার হার লাগাতার বেড়ে আজ দাঁড়িয়েছে ৯৭.০৬ শতাংশে।
দেশে গত ২৪ ঘণ্টায় ১৮ লক্ষ ৭৬ হাজার ০৩৬ টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা দাঁড়িয়েছে ৪১ কোটি ৬৪ লক্ষ ১৬ হাজার ৪৬৩। দেশে একদিকে নমুনা পরীক্ষার হার বাড়ার সঙ্গে সঙ্গে সাপ্তাহিক ভিত্তিতে আক্রান্তের সংখ্যায় লাগাতার নিম্নমুখী প্রবণতা লক্ষ্য করা যাচ্ছে। সাপ্তাহিক ভিত্তিতে আক্রান্তের হার বর্তমানে ২.৫০ শতাংশ। অন্যদিকে, দৈনিক ভিত্তিতে আক্রান্তের হার আজ হয়েছে ২.৩৫ শতাংশ। এর ফলে, দৈনিক আক্রান্তের হার লাগাতার ২৬ দিন ৫ শতাংশের নিচে রয়েছে।
CG/SB
(Visitor Counter : 201
প্রধানমন্ত্রীরদপ্তর
কেরলের ত্রিশুরে আয়োজিত শ্রী সীতারামা স্বামী মন্দিরের অনুষ্ঠানে প্রধানমন্ত্রীর ভাষণ দেন
“আমাদের মন্দির এবং তীর্থস্থানগুলি বহু শতক ধরে আমাদের সমাজের উন্নয়ন ও মূল্যবোধের প্রতীকস্বরূপ”
নয়াদিল্লি, ২৫ এপ্রিল, ২০২৩
প্রধানমন্ত্রী শ্রী নরেন্দ্র মোদী আজ ভিডিও কনফারেন্সিং-এর মাধ্যমে কেরলের ত্রিশুরে শ্রী সীতারামা স্বামী মন্দিরের অনুষ্ঠানে ভাষণ দেন। পবিত্র ত্রিশুর পুরম উৎসব উপলক্ষে তিনি সকলকে শুভেচ্ছা জানান।
প্রধানমন্ত্রী বলেন, কেরলের সাংস্কৃতিক রাজধানী হিসেবে পরিচিত ত্রিশুর। এখানকার সংস্কৃতি, ঐতিহ্য, শিল্পকলা মিলেমিশে রয়েছে ধর্মীয় মনোভাব, দর্শন এবং উৎসব-অনুষ্ঠানের সঙ্গে। ত্রিশুর তার ঐতিহ্য ও পরিচয় ধরে রাখায় সন্তোষ প্রকাশ করেন প্রধানমন্ত্রী। শ্রী সীতারামা স্বামী মন্দির এই লক্ষ্যে যেভাবে কাজ করে চলেছে তারও প্রশংসা করেন তিনি।
মন্দিরের সম্প্রসারণ এবং গর্ভগৃহ স্বর্ণখচিত হওয়ায় ও ভগবান শ্রী সীতারামা এবং ভগবান আয়াপ্পা ও ভগবান শিব-এর মূর্তি উৎসর্গ হওয়ায় সন্তোষ প্রকাশ করেন প্রধানমন্ত্রী। তিনি ৫৫ ফুট ভগবান হনুমানের মূর্তি স্থাপিত হওয়ার বিষয়টিরও প্রশংসা করেন। কুম্ভাভিষেকম উপলক্ষে সকলকে শুভেচ্ছা জানান তিনি।
কল্যাণ পরিবারের ভূমিকা এবং শ্রী টি এস কল্যাণরমনের সঙ্গে তাঁর পূর্ববর্তী বৈঠকের কথা স্মরণ করেন শ্রী মোদী। এই উৎসবে অংশ নিয়ে তিনি যে আনন্দ অনুভব করছেন, সে কথাও উল্লেখ করেন তিনি।
প্রধানমন্ত্রী বলেন, ত্রিশুর এবং শ্রী সীতারামা স্বামী মন্দির কেবলমাত্র আস্থার প্রতীক নয়, এখানে ভারতের চেতনাও প্রতিফলিত হয়। মধ্যযুগে বিভিন্ন ভারতীয় মন্দির ধ্বংস করার কথা স্মরণ করে প্রধানমন্ত্রী বলেন, এই মন্দিরগুলির মধ্যে ভারতের জ্ঞান ও চিন্তাভাবনা প্রজ্জ্বলিত ছিল। ভারত শ্বাশতর সন্ধানে জয়ী হয়েছে বলেও মন্তব্য করেন তিনি। শ্রী মোদী বলেন, “সেই সময়কার এই মন্দিরগুলি একথাই বারবার মনে করায় যে ‘এক ভারত শ্রেষ্ঠ ভারত’ – এই চিন্তাভাবনা হাজার হাজার বছর ধরেই ভারতে বিরাজ করছে। বর্তমানে স্বাধীনতার ৭৫ বছর পেরিয়ে আমরা আমাদের ঐতিহ্যের ওপর গর্ব অনুভব করার পাশাপাশি সেগুলিকে সামনের দিকে এগিয়ে নিয়ে যাওয়ার প্রতিশ্রুতি পূরণ করব।”
প্রধানমন্ত্রী বলেন, “আমাদের মন্দিরগুলি আমাদের তীর্থস্থান এবং হাজার হাজার বছর ধরে আমাদের সমাজের মূল্যবোধ ও উন্নয়নের প্রতীকস্বরূপও।” শ্রী সীতারামা স্বামী মন্দির এই লক্ষ্যে যেভাবে কাজ করে চলেছে তার প্রশংসা করেন তিনি। এই মন্দির পরিচালিত বিভিন্ন জনকল্যাণ কর্মসূচির উল্লেখ করে প্রধানমন্ত্রী মন্দির কর্তৃপক্ষকে সমাজের উন্নয়নে এভাবেই কাজ করে যাওয়ার আহ্বান জানান। শ্রী অন্ন অভিযান, স্বচ্ছতা অভিযান বা প্রাকৃতিক কৃষির মতো জনসচেতনতামূলক কর্মসূচিগুলিত মন্দির কর্তৃপক্ষকে আরও উৎসাহের সঙ্গে কাজ করার আহ্বান জানান প্রধানমন্ত্রী। বক্তব্যের শেষে প্রধানমন্ত্রী আশা প্রকাশ করে বলেন যে শ্রী শ্রী সীতারামা স্বামীজির আশীর্বাদ সকলের ওপর বর্ষিত হবে এবং দেশের উন্নয়নে বিভিন্ন প্রতিশ্রুতি পূরণে সকলে ঐক্যবদ্ধভাবে এগিয়ে যাবে।
PG/PM/DM/
(
প্রধানমন্ত্রীরদপ্তর
প্রধানমন্ত্রী নতুন দিল্লিতে তাঁর বাসভবনে রাখি বন্ধন উদযাপন করেছেন তরুণ-তরুণীদের সঙ্গে
নয়াদিল্লি, ১১ আগস্ট, ২০২২
প্রধানমন্ত্রী শ্রী নরেন্দ্র মোদী নতুন দিল্লিতে তাঁর বাসভবনে রাখি বন্ধন উদযাপন করেছেন তরুণ-তরুণীদের সঙ্গে।
প্রধানমন্ত্রী উদযাপনের ছবি ট্যুইটে দিয়েছেন এবং বলেছেন যে;
“এক অত্যন্ত বিশেষ রাখি বন্ধন তরুণ-তরুণীদের সঙ্গে...”
PG/AP/NS
(
প্রধানমন্ত্রীরদপ্তর
এশিয়ান গেমস-এ মহিলাদের শ্যুটিং-এ  ব্রোঞ্জ পদক জয়ী অশি চোকসিকে অভিনন্দন প্রধানমন্ত্রীর
নয়াদিল্লি, ২৭ সেপ্টেম্বর, ২০২৩
এশিয়ান গেমস-এ মহিলাদের শ্যুটিং বিভাগে  ব্রোঞ্জ পদক জয়ী অশি চোকসিকে অভিনন্দিত করেছেন প্রধানমন্ত্রী শ্রী নরেন্দ্র মোদী।
সমাজমাধ্যমে এক বার্তায় শ্রী মোদী বলেছেন :
“মহিলাদের শ্যুটিং বিভাগে  ব্রোঞ্জ পদক লাভের জন্য অভিনন্দন জানাই দক্ষ শ্যুটার অশি চোকসিকে।
তিনি স্থির লক্ষ্যে অবিচল থেকে নিষ্ঠার সঙ্গে নিজেকে প্রতিষ্ঠা করেছেন। আগামীদিনে এইভাবেই তিনি আরও উজ্জ্বল প্রতিভার স্বাক্ষর রাখুন এবং ভবিষ্যৎ প্রজন্মকে অনুপ্রাণিত করুন, এই প্রার্থনা জানাই।”
(PG/SKD/DM
প্রধানমন্ত্রীরদপ্তর
প্রধানমন্ত্রী মুম্বাইয়ের তারদেও-এ অগ্নিকান্ডে মৃতদের পরিবারবর্গের প্রতি সমবেদনা জানিয়েছেন
পিএমএনআরএফ থেকে এককালীন সাহায্য অনুমোদন
নয়াদিল্লি, ২২ জানুয়ারি, ২০২২
প্রধানমন্ত্রী শ্রী নরেন্দ্র মোদী মুম্বাইয়ের তারদেও-এ অগ্নিকান্ডে প্রাণহানির ঘটনায় গভীর শোক প্রকাশ করেছেন। একটি বাড়িতে এই অগ্নিকান্ড ঘটে। শ্রী মোদী নিহতদের পরিবারবর্গের প্রতি সমবেদনা জানিয়েছেন এবং আহতদের দ্রুত আরোগ্য কামনা করেছেন।
প্রধানমন্ত্রী নিহতদের নিকটাত্মীয়কে পিএমএনআরএফ থেকে এককালীন ২ লক্ষ টাকা দেওয়ার প্রস্তাব অনুমোদন করেছে। আহতরা পাবেন ৫০ হাজার টাকা।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “মুম্বাইয়ের তারদেও-এ একটি বাড়িতে অগ্নিকান্ডের ঘটনায় আমি মর্মাহত। নিহতদের পরিবারবর্গকে সমবেদনা জানাই এবং আহতদের দ্রুত আরোগ্য কামনা করি : প্রধানমন্ত্রী “@narendramodi
“মুম্বাইয়ের তারদেও-এ একটি বাড়িতে অগ্নিকান্ডের ঘটনায় নিহতদের নিকটাত্মীয়কে পিএমএনআরএফ থেকে এককালীন ২ লক্ষ টাকা দেওয়া হবে। আহতরা পাবেন ৫০ হাজার টাকা : প্রধানমন্ত্রী “@narendramodi”।
CG/CB/SB
(
জাহাজচলাচলমন্ত্রক
জাহাজ মন্ত্রক স্বচ্ছতা হি সেবা এবং স্বচ্ছতা পক্ষকাল পালন করল
নয়াদিল্লি, ২৪ অক্টোবর, ২০১৯
জাহাজ মন্ত্রক ১৬ থেকে ৩০শে সেপ্টেম্ব স্বচ্ছতা পক্ষকাল পালন করেছে। এরপর, মহাত্মা গান্ধীর ১৫০তম জন্ম বার্ষিকী যথাযথ মর্যাদার সঙ্গে পালন করার লক্ষ্যে প্রধানমন্ত্রী শ্রী নরেন্দ্র মোদীর স্বচ্ছতা হি সেবা অভিযানের সূচনা হয় গত ১১ই সেপ্টেম্বর।
স্বচ্ছতা পক্ষকাল চলাকালীন জাহাজ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডোভিয়া কোচিন পোর্টট্রাস্ট, মর্মুগাঁও পোর্টট্রাস্ট এবং পারাদ্বীপ পোর্টট্রাস্টে চারাগাছ রোপণ করেন।
সবকটি প্রধান বন্দর এবং জাহাজ মন্ত্রকের অধীন সংস্থাগুলি এই অভিযানে উৎসাহের সঙ্গে অংশ নেয় এবং এই অভিযানকে সফল করতে একগুচ্ছ কর্মসূচি গ্রহণ করে।
এই অভিযানের অঙ্গ হিসাবে কার্যালয় এবং বাসস্থান সংলগ্ন এলাকা সাফাই, স্বচ্ছতা সচেতনতা অভিযান, সাফাই অভিযান এবং শ্রমদান করা হয়। এছাড়াও, শপথ গ্রহণ, পথনাটিকা এবং ওয়াকাথনের আয়োজন করা হয় ঐ সময়। বক্তৃতা, অঙ্কণ, শ্লোগান এবং দেওয়াল চিত্র অঙ্কণের প্রতিযোগিতার আয়োজন করেছিল বন্দর ও সংস্থাগুলি। ব্যানার, পোস্টার এবং স্থানীয় মানুষের মধ্যে প্রচারপত্র বিতরণের মাধ্যমে সচেতনতা বার্তা পৌঁছে দেওয়া হয়। সব বন্দর ও অন্যান্য সংস্থাগুলিতে বৃক্ষরোপণ, সৌন্দর্যায়ন এবং কঠিন ও ইলেক্ট্রনিক বর্জ্য ব্যবস্থাপনার ব্যবস্থা করা হয়।
CG/AP/SB
(Visitor Counter : 55
প্রতিরক্ষামন্ত্রক
আগামীকাল ২১ শে মে,আইএনএস রাজপুতের পরিষেবার অবসান ঘটবে
নতুন দিল্লী ২০ শে মে ২০২১
আগামীকাল ২১ শে মে, ভারতীয় নৌবাহিনীর প্রথম ডেষ্ট্রয়ার জাহাজ আইএনএস রাজপুতের রাজপুতের পরিষেবার অবসানের মধ্য দিয়ে এক গৌরবজনক অধ্যায় শেষ হতে চলেছে। ১৯৮০ সালের ৪ঠা মে,রাশিয়ায় নির্মিত এই কাশীন-ক্লাস ডেষ্ট্রয়ার যুদ্ধ জাহাজটি ভারতীয় নৌবাহিনীতে সামিল হয়। তারপর থেকে ৪১ বছর ধরে আইএনএস রাজপুত ,ভারতীয় নৌবহরকে অতুলনীয় পরিষেবা প্রদান করার পাশাপাশি নেতৃত্বে থেকেছে। আগামীকাল বিশাখাপত্তনমের নৌ বন্দরে থেকে এক সংক্ষিপ্ত অনুষ্ঠানের মধ্যে দিয়ে জাহাজটির পরিষেবার আনুষ্ঠানিক অবসান ঘটবে। চলতি করোনা অতিমারী পরিস্থিতিতে সবরকম কোভিড বিধি মেনে কিছু আধিকারিক এবং নাবিকদের উপস্থিতিতে বিদায় জানানো হবে যুদ্ধ জাহাজটিকে।
আইএনএস রাজপুত,রাশিয়ার নিকোলাএভ অধুনা ইউক্রেনে নির্মিত হয়।যার রাশিয়ান নাম ছিল 'Nadezhny' অর্থাৎ 'আশা'। ১৯৭৭ সালের ১৭ই সেপ্টেম্বর জাহাজটিকে জলে নামানো হয়। তৎকালিন রাশিয়ায় ভারতের রাষ্ট্রদূত আই কে গুজরাল এবং ক্যাপ্টেন গুলাব মোহনলাল হিরানান্দানির উপস্থিতিতে জর্জিয়ার পোতিতে ১৯৮০ সালের ৪ঠা মে জাহাজটিকে ভারতীয় নৌবাহিনীর হাতে তুলে দেওয়া হয়। চার দশকের বেশি সময় ধরে আইএনএস রাজপুত ,নৌবাহিনীর পশ্চিমাঞ্চল এবং পূর্বাঞ্চল নৌবহরকে পরিষেবা দিয়েছে।
দেশের সার্বভৌমত্ব রক্ষার পাশাপাশি দেশের সামুদ্রিক যে কোনো প্রয়োজনে আইএনএস রাজপুত তৈরী ছিল এবং সেটি একাধিক অভিযানে নেতৃত্ব দিয়েছে। যার মধ্যে উল্লেখযোগ্য হলো;শ্রীলঙ্কার 'অপারেশন আমন' এবং 'অপারেশন পবন'। মালদ্বীপের 'অপারেশন ক্যাকটাস' এবং লাক্ষাদ্বীপের 'অপারেশন ক্রোশনেস্ট'। এছাড়াও জাহাজটি একাধিক দ্বিপক্ষীয় এবং বহুপক্ষীয় অভিযানে সামিল হয়।
৪১ বছরের গৌরবময় অধ্যায়ে যুদ্ধ জাহাজটির দায়িত্বে ছিলেন ৩১ জন কমান্ডিং অফিসার। আগামীকাল ২১ মে ২০২১,সূর্যাস্ত কালে জাহাজটির ধ্বজা নামিয়ে ভারতীয় নৌবাহিনী থেকে বিদায় জানানো হবে।
(CG/PPM
জলশক্তি মন্ত্রক
জল সম্পদ ব্যবহারে ভারত ও জাপানের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নতুনদিল্লী, ২৩ মার্চ, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারতের জল শক্তি মন্ত্রকের অধীনস্থ জল সম্পদ, নদীর উন্নয়ন ও গঙ্গার পুনরুজ্জীবন দপ্তরের সঙ্গে জাপানের ভূমি, পরিকাঠামো, পরিবহণ ও পর্যটন মন্ত্রকের বিপর্যয় ব্যবস্থাপনা ব্যুরোর মধ্যে জল সম্পদের ব্যবহার সংক্রান্ত স্বাক্ষরিত সমঝোতাপত্রটিকে অনুমোদন দিয়েছে।
সুবিধা সমূহ :
এই সমঝোতাপত্র স্বাক্ষরের ফলে জল ও অববাহিকা সংক্রান্ত ব্যবস্থাপনা এবং জল সংক্রান্ত প্রযুক্তির ক্ষেত্রে দীর্ঘমেয়াদী সহযোগিতা রূপায়ণে সুবিধা হবে। দুটি দেশের মধ্যে যৌথ প্রকল্প বাস্তবায়ণ, তথ্য, প্রযুক্তি ও বিজ্ঞান সংক্রান্ত বিভিন্ন গবেষণায় প্রাপ্ত তথ্য আদান-প্রদানের সুযোগ তৈরি হবে।
জল নিরাপত্তা, সেচ ব্যবস্থার উন্নতি এবং জল সম্পদের স্থিতিশীল ব্যবহারে এই সমঝোতা সাহায্য করবে।
প্রধানমন্ত্রীরদপ্তর
প্রধানমন্ত্রী আগামীকাল গুজরাটের গান্ধীনগরে তৃতীয় বিশ্ব আলু সম্মেলনে ভিডিও কনফারেন্সের মাধ্যমে ভাষণ দেবেন
নয়াদিল্লি, ২৭ জানুয়ারি, ২০২০
প্রধানমন্ত্রী শ্রী নরেন্দ্র মোদী আগামীকাল  নতুন দিল্লি থেকে ভিডিও কনফারেন্সের মাধ্যমে গুজরাটের গান্ধীনগরে আয়োজিত তৃতীয় বিশ্ব আলু সম্মেলনে ভাষণ দেবেন।
আলু গবেষণা, ব্যবসা ও শিল্প তথা মূল্য-শৃঙ্খল ব্যবস্থার সুযোগ-সুবিধা সহ বর্তমান দশকের জন্য একটি রূপরেখা চূড়ান্ত করার ব্যাপারে প্রধানমন্ত্রী তাঁর মতামত জানাবেন বলে মনে করা হচ্ছে।
বিশ্ব আলু সম্মেলনের তৃতীয় পর্বটি এবার গান্ধীনগরে আয়োজিত হতে চলেছে। প্রতি ১০ বছরের ব্যবধানে আলু ক্ষেত্রের সাফল্য নিয়ে আলাপ-আলোচনা এবং আসন্ন দশকটির জন্য একটি রূপরেখা চূড়ান্ত করার উদ্দেশ্যে এ ধরনের সম্মেলনের গুরুত্ব রয়েছে। এই লক্ষ্যে বিগত দুই দশকে বিশ্ব আলু সম্মেলন যথাক্রমে ১৯৯৯ এবং ২০০৮-এ অনুষ্ঠিত হয়।
এই সম্মেলন সংশ্লিষ্ট সমস্ত পক্ষকে এক অভিন্ন মঞ্চে নিয়ে আসার ক্ষেত্রে সুযোগ করে দেবে, যাতে আলুক্ষেত্রের সঙ্গে যুক্ত সমস্ত বিষয় নিয়ে বিশদ আলোচনা এবং ভবিষ্যৎ পরিকল্পনা সম্পর্কে মতামত পেশ করা যায়। আলু গবেষণার ক্ষেত্রে জ্ঞান ও উদ্ভাবনের দিক থেকে দেশের সংশ্লিষ্ট সব পক্ষের মতামত জানানোর ব্যাপারেও এ ধরনের সম্মেলন অভিনব হয়ে উঠেছে।
গুজরাট দেশের অগ্রণী আলু উৎপাদক রাজ্য। বিগত ১১ বছরে ভারতে যেখানে আলু চাষের এলাকা বেড়েছে ১৯ শতাংশ, সেখানে কেবল গুজরাটেই এই আলু চাষের এলাকা বেড়েছে ১৭০ শতাংশ। এই রাজ্যে ২০০৬-০৭-এ আলু চাষ হয়েছিল ৪৯.৭ হাজার হেক্টর জমিতে। ২০১৭-১৮-তে আলু চাষের এলাকা বেড়ে হয়েছে ১৩৩ হাজার হেক্টর। এমনকি, এই রাজ্যটি বিগত এক দশক ধরে হেক্টর পিছু ৩০ টনের বেশি আলু উৎপাদন করে দেশের মধ্যে প্রথম স্থানে রয়েছে। কৃষিকাজে এই রাজ্যটি স্প্রিঙ্কলার এবং ড্রিপ ইরিগেশনের মতো আধুনিক চাষাবাদ পদ্ধতি কাজে লাগিয়ে থাকে।
উল্লেখ করা যেতে পারে, গুজরাটে উন্নতমানের হিমঘরের সুযোগ-সুবিধা ও পারস্পরিক যোগাযোগের সুবিধার প্রেক্ষিতে রাজ্যটি আলু প্রক্রিয়াকরণ শিল্পক্ষেত্রে গুরুত্বপূর্ণ কেন্দ্র হয়ে উঠেছে।
আলু রপ্তানিকারকদের অধিকাংশই গুজরাটের। এই কারণেই রাজ্যটি দেশের অন্যতম আলু হাব  হয়ে উঠেছে।
এই প্রেক্ষিতে গুজরাটে তৃতীয় বিশ্ব আলু সম্মেলনের আয়োজন করা হয়েছে। ভারতীয় কৃষি গবেষণা কেন্দ্রের শিমলা-ভিত্তিক প্রতিষ্ঠান কেন্দ্রীয় আলু গবেষণা কেন্দ্র এবং পেরুর লিমা-ভিত্তিক ইন্টারন্যাশনাল পোটাটো সেন্টারের সহযোগিতায় ইন্ডিয়ান পোটাটো অ্যাসোসিয়েশন এই সম্মেলনের আয়োজন করেছে।
এই সম্মেলনে তিনটি গুরুত্বপূর্ণ বিষয় রয়েছে। এগুলি হল – আলু সম্মেলন, কৃষিপণ্য রপ্তানি এবং পোটাটো ফিল্ড ডে। সম্মেলন চলবে আগামী ৩০ তারিখ পর্যন্ত। কৃষি রপ্তানি নিয়ে আলোচনা হবে ২৮ থেকে ৩০ তারিখ পর্যন্ত। এই আলোচনাসভায় আলু-ভিত্তিক শিল্প ও বাণিজ্য, প্রক্রিয়াকরণ, আলু বীজ উৎপাদন, জৈব প্রযুক্তির ব্যবহার, প্রযুক্তি হস্তান্তরের ক্ষেত্রে সরকারি-বেসরকারি অংশীদারিত্ব সহ কৃষি বিষয়ক বিভিন্ন বিষয় নিয়ে আলোচনা হবে।
পোটাটো ফিল্ড ডে বা সরেজমিনে আলু জমি পরিদর্শন কর্মসূচির আয়োজন করা হয়েছে আগামী ৩১শে ডিসেম্বর। এই কর্মসূচির আওতায় আলুর বিভিন্ন প্রজাতি, চাষাবাদে আধুনিক প্রযুক্তির প্রয়োগ প্রভৃতি ক্ষেত্রে অর্জিত সাফল্যগুলি হাতেকলমে দেখানো হবে।
এছাড়াও সম্মেলনে আলু চাষের যন্ত্রপাতির অভাব, সরবরাহ শৃঙ্খল, উৎপাদন-পরবর্তী অপচয়, প্রক্রিয়াকরণের হার বাড়ানো, রপ্তানি এবং প্রযুক্তি ব্যবহারে আরও বৈচিত্র্য নিয়ে আসার মতো বিষয়গুলি নিয়ে আলোচনা হবে।
CG/BD/DM
(Visitor Counter : 64